Document ID: 32008L0124

KOMISJONI DIREKTIIV 2008/124/EÜ,
18. detsember 2008,
millega lubatakse teatavate söödakultuuride ning õli- ja kiudtaimede liikide seemne turustamist ainult juhul, kui see on ametlikult sertifitseeritud „eliitseemne” või „sertifitseeritud seemnena”
(kodifitseeritud versioon)
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 14. juuni 1966. aasta direktiivi 66/401/EMÜ söödakultuuride seemne turustamise kohta, (1) eriti selle artikli 3 lõiget 3,
võttes arvesse nõukogu 13. juuni 2002. aasta direktiivi 2002/57/EÜ õli- ja kiudtaimede seemne turustamise kohta, (2) eriti selle artikli 3 lõiget 3,
ning arvestades järgmist:
(1)
Komisjoni 27. veebruari 1986. aasta direktiivi 86/109/EMÜ, millega lubatakse teatavate söödakultuuride ning õli- ja kiudtaimede liikide seemne turustamist ainult juhul, kui see on ametlikult sertifitseeritud „eliitseemne” või „sertifitseeritud seemnena” (3) on korduvalt oluliselt muudetud. (4) Selguse ja otstarbekuse huvides tuleks kõnealune direktiiv kodifitseerida koos komisjoni 25. juuli 1975. aasta direktiiviga 75/502/EMÜ, millega piiratakse kitsalehise aasnurmika (Poa pratensis L.) seemne turustamist seemnega, mis on ametlikult sertifitseeritud eliitseemne või sertifitseeritud seemnena, (5) ühendades need ühtseks tekstiks.
(2)
Direktiiv 66/401/EMÜ lubab teatavate söödakultuuride liikide eliitseemne, sertifitseeritud seemne ja tarbeseemne turustamist.
(3)
Direktiiv 2002/57/EÜ lubab teatavate õli- ja kiudtaimede liikide eliitseemne, igat sorti sertifitseeritud seemne ja tarbeseemne turustamist.
(4)
Mõlemad direktiivid annavad komisjonile volituse keelustada seemne turustamine, kui see ei ole ametlikult sertifitseeritud kas „eliitseemne” või „sertifitseeritud seemnena”.
(5)
Liikmesriigid on võimelised tootma piisavalt eliit- ja sertifitseeritud seemet, et rahuldada ühenduse seemnenõudlus teatavate eespool mainitud liikide osas.
(6)
Käesoleva direktiiviga ettenähtud meetmed on kooskõlas põllumajanduse, aianduse ja metsanduse seemnete ja paljundusmaterjali alalise komitee arvamusega.
(7)
Käesolev direktiiv ei mõjuta liikmesriikide kohustusi, mis on seotud I lisa B osas esitatud direktiivide ülevõtmise tähtaegadega,
ON VASTU VÕTNUD KÄESOLEVA DIREKTIIVI:
Artikkel 1
1. Liikmesriigid näevad ette, et turule ei ole lubatud viia
-
Poa pratensis L.
aasnurmika
-
Vicia faba L. (partim)
põldoa
-
Papaver somniferum L.
unimaguna
-
Agrostis gigantea Roth
suur kasteheina
-
Agrostis stolonifera L.
valge kasteheina
-
Phleum bertolonii DC
mugultimuti
-
Poa palustris L.
soonurmika
-
Poa trivialis L.
hariliku nurmika
-
Lupinus albus L.
valge lupiini
-
Brassica juncea (L.) Czernj. et Cosson
sarepta kapsasrohu
-
Agrostis capillaris L.
hariliku kasteheina
-
Lotus corniculatus L.
hariliku nõiahamba
-
Medicago lupulina L.
humallutserni
-
Trifolium hybridum L.
roosa ristiku
-
Alopecurus pratensis L.
aas-rebasesaba
-
Arrhenatherum elatius (L.) Beauv. ex J. S. et K. B. Presl
kõrge raikaeriku
-
Bromus catharticus Vahl
lapiku luste
-
Bromus sitchensis Trin.
alaska luste
-
Lupinus luteus L.
kollase lupiini
-
Lupinus angustifolius L.
ahtalehise lupiini
-
Poa nemoralis L.
salunurmika
-
Trisetum flavescens (L.) Beauv.
aas-koldkaera
-
Phacelia tanacetifolia Benth.
hariliku keerispea
-
Sinapis alba L.
valge sinepi
-
Agrostis canina L.
soo-kasteheina
-
Festuca ovina L.
lamba-aruheina
-
Trifolium alexandrinum L.
aleksandria ristiku
-
Trifolium incarnatum L.
kahkjaspunase ristiku
-
Trifolium resupinatum L.
pärsia ristiku
-
Vicia sativa L.
suviviki
-
Vicia villosa Roth
põld-hiireherne
seemet, kui see ei ole sertifitseeritud „eliitseemne” või „sertifitseeritud seemnena”.
2. Liikmesriigid näevad ette, et turule ei ole lubatud viia
-
Glycine max (L.) Merr.
sojaoa
-
Linum usitatissimum L.
lina
seemet, kui see ei ole ametlikult sertifitseeritud „eliitseemne”, „esimese põlvkonna sertifitseeritud seemne” või „teise põlvkonna sertifitseeritud seemnena”.
Artikkel 2
Direktiiv 75/502/EMÜ ja direktiiv 86/109/EMÜ, mida on muudetud I lisa A osas loetletud direktiividega, tunnistatakse kehtetuks; see ei mõjuta liikmesriikide kohustusi, mis on seotud I lisa B osas esitatud direktiivide ülevõtmise tähtaegadega.
Viiteid kehtetuks tunnistatud direktiividele käsitatakse viidetena käesolevale direktiivile kooskõlas II lisas esitatud vastavustabeliga.
Artikkel 3
Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
Artikkel 4
Käesolev direktiiv on adresseeritud liikmesriikidele.
Brüssel, 18. detsember 2008

Labels: 3
17
6